ใครจะหยุดเรือใบ
 ยิ่งเล่นฟอร์มก็ยิ่งแรงขึ้นจนเอาช้างมาฉุด ก็ไม่อยู่ สำหรับ เรือใบสีฟ้า แมนเชสเตอร์ ซิตี้ จ่าฝูงพรีเมียร์ลีก โชว์ฟอร์มได้อย่างยอดเยี่ยมอย่างต่อเนื่องทั้งเกมลีกและบอลยุโรป จนทำให้บริษัทพนันถูกกฎหมายของอังกฤษได้ออกมายกให้เป็นเต็ง 1 ที่จะคว้าแชมป์พรีเมียร์ลีกและยูฟ่า แชมเปียนส์ลีก ในฤดูกาลนี้,เมื่อฤดูกาลที่แล้ว เป๊ป กวาร์ดิโอลา กุนซือชาวกระทิงดุ ได้พา เรือใบสีฟ้า ลำนี้คว้าแชมป์พรีเมียร์ลีกมาครองด้วยการสร้างสถิติใหม่ขึ้นมามากมาย ไม่ว่าจะเป็นเก็บชัยชนะติดต่อกันมากสุด 15 นัด, เก็บชัยชนะมากที่สุดต่อ 1 ฤดูกาล, ทำแต้มสูงสุด, ยิงประตูได้มากที่สุดในลีก และทำลายสถิติผลต่างประตูได้เสียห่างกันมากที่สุด,แม้ว่า 9 ปีที่ผ่านมา แชมป์พรีเมียร์ลีกยังไม่มีใครสามารถป้องกันแชมป์เอาไว้ได้นับตั้งแต่ ปิศาจแดง แมนเชสเตอร์ ยูไนเต็ด ทำเอาไว้ใน ฤดูกาล 2008-2009 แต่ดูแล้วว่าในปีนี้อาจจะเป็น เรือใบสีฟ้า ที่กลับมาทำได้อีกครั้ง,ในฤดูกาลนี้มีหลายทีมที่แย่งแชมป์กันอย่าง สนุก นอกจากแมนฯซิตี้แล้วก็ยังมี หงส์แดง ลิเวอร์พูล กับ สิงห์บลู เชลซี ที่กระโดดเข้ามาเป็นผู้ท้าชิง เช่นเดียวกับ ไก่เดือยทอง ทอตแนม ฮอตสเปอร์ และ ปืนใหญ่ อาร์เซนอล ก็ยังพอมีลุ้นเช่นเดียวกัน,แต่ช่วงที่ผ่านมา ลูกทีมของเป๊ป เป็นทีมที่คงเส้นคงวามากที่สุดลงสนามไปแล้ว 11 นัด ชนะ 9 เสมอ 2 ยังสะกดคำว่าพ่ายแพ้ไม่เป็น แถมยังยิงไปถึง 33 เม็ดด้วยกัน เสียเพียงแค่ 4 ประตูเท่านั้น เชื่อว่าถ้ายังรักษาฟอร์มแบบนี้เอาไว้ได้อย่างต่อเนื่องสถิติต่างๆที่ทำเอาไว้เมื่อฤดูกาลที่แล้วอาจจะมีลุ้นโดนทำลายอีกครั้ง,โดยเฉพาะในเกมลีก 3 นัดล่าสุด เรือใบ กดไปถึง 12 ตุง เสียเพียงแค่ลูกเดียวเท่านั้น เรียกได้ว่าชั่วโมงนี้แนวรุกของแมนฯซิตี้ อันตรายที่สุดในลีกแล้ว เซอร์คิโอ อเกวโร กดไป 7 ตุง, ราฮีม สเตอร์ลิง กด 6 ตุง ลีรอย ซาเน กดไป 3 ตุง นอกจากกองหน้าแล้วมิดฟิลด์อย่างริยาด มาห์เรซ ก็ยิงเยอะเช่นกันกดไป 4 เม็ดแล้ว,ส่วนเรื่องแนวรับก็ไม่ต้องพูดถึงถือว่าแน่นปึ้กเลย โดยเฉพาะการจับคู่กันของจอห์น สโตนส์ ปราการหลังทีมชาติอังกฤษ และเอเมริค ลาปอร์ต เซ็นเตอร์ฮาล์ฟชาวฝรั่งเศส ที่เล่นกันได้อย่างเหนียวแน่นหนึบ เช่นเดียวกับเอแดร์สัน นายด่านชาวแซมบ้า ที่โชว์ลีกเซฟสวยได้มากมาย แต่ 4 ประตูที่เสียไปบอกได้เลยว่าสุดวิสัยจริงๆ,บอกได้เลยว่าในพรีเมียร์ลีกตอนนี้ใครก็หยุด เรือใบสีฟ้า ไม่อยู่แล้วจริงๆ,ต้องตามดูว่าใครจะเป็นทีมแรกที่จะยัด เยียดความปราชัยให้กับแมนฯซิตี้,นอกจากพรีเมียร์ลีกแล้วสิ่งที่เป๊ปโฟกัสมากที่สุดคือศึกยูฟ่า แชมเปียนส์ลีก ซึ่งเป็นถ้วยใบเดียวที่ เรือใบสีฟ้า ยังไม่เคยได้สัมผัสตั้งแต่ก่อตั้งสโมสรขึ้นมา โดยไปไกลสุดได้เพียงแค่รอบรองชนะเลิศเท่านั้น โดยในฤดูกาลที่แล้วก็พ่ายแพ้ให้กับ หงส์แดง จนอดเข้ารอบชิงชนะเลิศ,สำหรับปีนี้ แมนฯซิตี้ อยู่ในกลุ่มที่ไม่ยากมาก แม้ว่าจะพลาดท่าออกสตาร์ตด้วยการพ่ายแพ้ แต่หลังจากนั้นมาก็เรียกฟอร์มกลับมาจนขยับขึ้นมาเป็นตัวเต็งในการคว้าแชมป์ได้อีกครั้ง ซึ่งเท่าที่เห็นทางกวาร์ดิโอลา ก็ค่อนข้างเน้นมากเลยทีเดียว แม้ว่าปากจะให้สัมภาษณ์ว่าไม่ใช่ตัวเต็งก็ตาม แต่ในใจก็อยากจะคว้าแชมป์ให้ได้,มันเป็นความท้าทายครั้งใหญ่ที่จะพา เรือใบสีฟ้า คว้าถ้วยใบโตของยุโรปมาครอง,ชั่วโมงนี้เรียกได้ว่าเป็นช่วงเวลาที่พีกที่สุดของแมนฯซิตี้ ก็ว่าได้,ถ้าไม่คว้าแชมป์ตอนนี้แล้วจะคว้าแชมป์ตอนไหน,มะระหวาน
ยิ่งเล่นฟอร์มก็ยิ่งแรงขึ้นจนเอาช้างมาฉุด ก็ไม่อยู่ สำหรับ เรือใบสีฟ้า แมนเชสเตอร์ ซิตี้ จ่าฝูงพรีเมียร์ลีก โชว์ฟอร์มได้อย่างยอดเยี่ยม 
แมนเชสเตอร์ ซิตี้,พรีเมียร์ลีก,ยูฟ่า แชมเปียนส์ลีก,ตะลุยฟุตบอลโลก,มะระหวาน